**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 30.12.2023, ora 08.00 – 31.12.2023, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 31.12.2023, ora 07.00**

**RÂURI**

Debitele au fost în general staționare, exceptând râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega Veche, Bega, Timiș, Bârzava, Moravița, Caraș, Nera, Cerna, Buzău, bazinele superioare ale Jiului, Oltului și cursul superior al Prutului, unde au fost în scădere.

Debitele se situează la valori în jurul și peste mediile multianuale lunare pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Caraş, Nera, Cerna, bazinul superior şi mijlociu al Bistriței, bazinele superioare ale Jiului, Oltului, pe cursurile superioare ale Lotrului, Trotuşului, Prutului, pe cursul mijlociu şi inferior al Moldovei și unii afluenți din bazinul superior și mijlociu al Oltului. Pe celelalte râuri debitele se situează la valori cuprinse între 30-90% din normalele lunare, mai mici (sub 30%) pe râurile din bazinele hidrografice: Bârlad, Jijia, afluenții din bazinul inferior al Jiului, unii afluenți din bazinul inferior al Oltului, pe cursul superior al Ialomiței și pe unele râuri din Dobrogea.

Se situează peste **COTA DE ATENȚIE/FAZA a I a de APĂRARE** râul Crasna la stația hidrometrică Domăneşti (400+25)-jud.SM (sector îndiguit).

Debitele vor fi în general staționare, exceptând râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega Veche, Bega, Timiș, Bârzava, Moravița, Caraș, Nera, Cerna, Buzău, bazinul superior şi cel mijlociu al Jiului, bazinul superior al Oltului și cursul superior al Prutului, unde vor fi în scădere.

Sunt posibile creșteri ușoare de niveluri și debite, ca urmare a cedării apei din stratul de zăpadă, pe unele râuri mici din zonele de deal și de munte.

Ca urmare a propagării viiturii formate anterior în amonte, se va mai situa peste **COTA DE ATENȚIE/ FAZA a I a de APĂRARE**, râul Crasna la stația hidrometrică Domăneşti.

**DUNĂRE**

Debitul la intrarea în țară (secțiunea Baziaș) în intervalul 30.12.2023 – 31.12.2023 a fost staționar, având valoarea de 8800 m3/s, peste media multianuală a lunii decembrie 5200 m3/s.

În aval de Porţile de Fier debitele au fost în scădere pe sectorul Gruia – Galați și în creștere pe sectorul Isaccea – Tulcea.

Debitul la intrarea în țară (secțiunea Baziaș) va fi în creștere ușoară (8900 m3/s).

În aval de Porţile de Fier debitele vor fi în creștere la Gruia și Tulcea, în scădere pe sectorul Calafat – Galați și staționare la Isaccea.

**2.** **Situația meteorologică în intervalul 30.12.2023, ora 08.00 – 31.12.2023, ora 06.00**

**ÎN ŢARĂ**

Valorile de temperatură s-au menținut peste cele specifice perioadei în cea mai mare parte a țării, cu cele mai mari abateri pozitive în sud și în est (de până la 10...12 grade). Cerul a avut înnorări temporare în regiunile intracarpatice, iar în rest a fost variabil, mai mult senin în timpul zilei în partea de sud a teritoriului. Izolat a plouat slab în Banat, Transilvania și la munte, iar pe creste, în nordul Carpaților Orientali, trecător a nins slab. Vântul a suflat slab și moderat, cu unele intensificări în zona montană înaltă, în special din Carpații Orientali, unde rafalele au depășit 55...70 km/h. Este strat de zăpadă în cea mai mare parte a zonei montane și măsura aseară la ora 20 -în platformele stațiilor meteorologice- până la 78 cm în Munții Făgăraș, la peste 2000 m altitudine. Temperaturile maxime s-au situat între 0 grade la Cluj-Napoca și Turda și 16 grade la Drobeta-Turnu Severin, Calafat, Băilești și Bechet. La ora 6 se înregistrau valori termice cuprinse între -4 grade la Brașov și 8 grade la Dedulești. A fost ceață, local în Transilvania (pe alocuri persistentă) și pe arii restrânse în celelalte zone.

OBSERVAȚII - de ieri dimineață de la ora 6 au fost în vigoare 18 atenționări cod galben pentru fenomene meteorologice periculoase imediate, emise după cum urmează: 5 de către SRPV Bacău, 5 de SRPV Cluj, 4 de către SRPV Sibiu, 3 de SRPV Timișoara și 1 de către CNPM pentru Muntenia.

**LA BUCUREŞTI**

Vremea s-a menținut frumoasă și caldă pentru această dată. Cerul a fost mai mult senin ziua și variabil noaptea, iar vântul a suflat slab până la moderat. Temperatura maximă a fost de 12 grade, iar la ora 6 se înregistrau -2 grade la Băneasa, 0 grade la Afumați și 1 grad la Filaret. Spre sfârșitul intervalului s-a format ceață în zona preorășenească.

**3. Prognoza meteorologică în intervalul 31.12.2023, ora 08.00 – 01.01.2024, ora 08.00**

**ÎN ŢARĂ**

Regimul termic va fi caracterizat de valori mult mai mari decât cele climatologic specifice datei. În regiunile intracarpatice cerul va fi temporar noros, izolat va ploua slab și mai ales în prima parte a zilei local se va semnala ceață. În restul teritoriului, ziua, cerul va fi mai mult senin și doar izolat se va forma ceață, dar noaptea nebulozitatea joasă stratiformă și ceața se vor extinde și vor fi condiții de burniță. Vântul va sufla slab și moderat. Temperaturile maxime se vor încadra, în general, între 3 și 13 grade, iar cele minime vor fi cuprinse între -6 grade în depresiunile din estul Transilvaniei și 7 grade pe litoral și în Dealurile de Vest.

**LA BUCUREŞTI**

Vremea va fi mai caldă decât în mod obișnuit pentru această dată. Temperatura maximă va atinge 12...13 grade, iar cea minimă se va situa în jurul valorii de 0 grade. Dimineața vor fi condiții de ceață, apoi cerul va fi mai mult senin, până spre seară, când va crește probabilitatea pentru nebulozitate joasă stratiformă și ceață. Vântul va sufla slab.

1. ***CALITATEA APELOR***

IGPF (Sectorul de Politie de Frontiera Chilia-județul Tulcea) informează ca, începând din data de 24.12.2023, draga-refulantă ,,HEGEMEN IV'' pavilion Tanzania, a executat lucrări de dragare in zona km fluvial 37, in apele teritoriale ucrainene, amonte de insula Maikan, pe o distanta de aprox. 400 m. Se menționează ca, după fiecare dragare, nava navighează amonte pe brațul Chilia, pana in zona km 57 si deversează încărcătura pe șenalul navigabil. Au fost informate ANR, AFDJ si ARBDD.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei III de restrictii. Se mentine Planul de restrictii in alimentarea cu apa - treapta III, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura la folosintele:

\*S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei III de aplicare a restrictiilor.

\*S.C. ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

- Se aplica situatia de restrictii in alimentarea cu apa la folosinta:

\*S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, pentru: A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești și pentru S.C. AQUAVAS S.A. VASLUI – Sucursala Vaslui din acumularea Solesti.

***Administratia Bazinala de Apă Olt***

* **Judetul Brasov:** Incepand cu data de 21.12.2023 Compania APA Brasov S.A. anunta inceperea diminuarii preluarii de apa bruta din Acumularea Sacele – pr.Tarlung cu 450 l/s si inceperea compensarii necesarului de apa din sursa subterana de rezerva - Front captare A.N.I.F. – zona Harman Prejmer (aplicare prevederi “Plan de restrictii si folosire a apei in periodele deficitare”). Nu s-au impus restrictii de alimentare cu apa la populatie.

1. ***CALITATEA MEDIULUI***
2. **În domeniul aerului**

Agenția Pentru Protecția Mediului Dâmbovița informează telefonic despre producerea, în data de 30.12.2023 unui incendiu de deșeuri pe raza satului Bălteni, comuna Contești, județul Dâmbovița. Ard aproximativ 10 tone de deșeuri, pe o suprafața de aprox. 300 mp într-un depozit ilegal de deșeuri, cu degajări mari de fum în atmosferă. Nu s-au raportat victime. Nu se cunosc cauzele declanșatoare. Vom reveni cu inf suplimentare.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA COMUNICARE**